Reinder van der Leest
Reinder Rienk van der Leest (Drachten, 29 juny 1933) is in Frysk dichter, byldzjend keunstner en ûnderwizer. Hy publisearret ek ûnder de namme R.R.R. van der Leest. As dichter en romanskriuwer heart er by de generaasje dy't yn de jierren ’60 it literêre eksperimint en de eigentiidske popkultuer ynbrocht yn de Fryske literatuer.

Biografy 
Van der Leest hat yn Ljouwert de HBS folge en dêrnei op de kweekskoalle dêr leard foar ûnderwizer. It leafst wie er doe yn Amsterdam nei de keunstakademy gien, mar omdat dat finansjeel net ta de mooglikheden hearde gie er oan it wurk. Wol hat er noch de oplieding grafysk ûntwerper folge en dat fak free-lance ek útoefene. Hy hat oant syn pinsjonearring ta skoalmaster west, earst yn Culemborg, dêrnei yn Zaandijk, en doe oant syn pensjoen yn Ynskedee en wennet no (2007) yn Noard-Brabân. Skilderjen en tekenjen hat in skoftlang wichtiger foar him west as skriuwen, mar de lêste jierren hat er ek dêr net folle mear oan dien. Reinder van der Leest hat redakteur west fan Trotwaer. Publisearre nei in (tal) eksperimentele dichtbondels in rige humoristyske speurdersferhalen fol dûbelde boaiems mei as haadpersoanen Nier Hinnebruier en Dynte Planteit. 

It grutste part fan syn libben hat Van der Leest bûten Fryslân trochbrocht. Hy wennet mei syn frou yn Megen (Noard-Brabân).

Wurk

Poezij 
 Flardeguod 1967 
 Patates mei mayonaise 1967 
 Boartersbûkje 1909 en sextich 1969 
 Practicum 1970
 Hwat moat in ûntwerper fan pakpapier wol fiele? 1972
 Keunst en fleanwurk 1979
 Wyn en fearren : gedichten 1979-1985 1986
 Wurk yn útfiering : teksten en tekeningen 1969-1972 2005
 Tajefte : sân gedichten 2006 :

Proaza 
 Komme dy kepers? : (draeiboek foar in B-film *****) (1969)  (werútjefte 2001)
 Lampefryske forhalen 1972 
 It moaiste famke fan Antarctica (1974) (werútjefte 2003)
 Morheus yn de ûnderwrâld (1975) (op 'en nij skreaune útjefte: Morfeus yn de ûnderwrâld, 2005)
 Cap Súd (jongereinboek) (1980)
 Hertenfrou en Skoppenboer (1983)
Frouljusgambyt (1986)
 In kâld keunstje (2001)
 Noardlike nachten (2008)

Ferskaat 
 Bargebiters-Bûltsjeblazers : (lyts Frysk argewaesjespul) (1971) 
 Boef fan Rys : (tekstboek foar in sjongspul) (1972)
 De swalkjende partij : in byldferhaal (2004) 
 Carmina Burana : Latynske lieten út Benediktbeuren (oersetting)(2005)

Prizen 
1968 - Rely Jorritsmapriis – (ferhaal : Lytse griene rite)
1969 - Rely Jorritsmapriis – (ferhaal : Nachtloop)
1981 - Gysbert Japicxpriis foar syn dichtbondel Keunst en fleanwurk. 
1983 - Simke Kloostermanpriis foar jongereinboek Cap Súd.

Keppeling om utens 
Skriuwersynformaasje Reinder van der Leest by Sirkwy

Frysk ûnderwizer
Frysk byldzjend keunstner
Frysk dichter
Frysk romanskriuwer
Frysk koarte-ferhaleskriuwer
Frysk berneboekeskriuwer
Frysk senarioskriuwer
Frysk toanielskriuwer
Frysk striptekener
Frysk publisist
Frysk tydskriftredakteur
Skriuwer yn it Frysk
Nederlânsk ûnderwizer
Nederlânsk byldzjend keunstner
Nederlânsk dichter
Nederlânsk romanskriuwer
Nederlânsk koarte-ferhaleskriuwer
Nederlânsk berneboekeskriuwer
Nederlânsk senarioskriuwer
Nederlânsk toanielskriuwer
Nederlânsk striptekener
Nederlânsk publisist
Nederlânsk tydskriftredakteur
Nederlânsk persoan fan Frysk komôf
Persoan berne yn Drachten
Persoan berne yn 1933